cyanic-selkie/wikianc huggingface dataset:
Abd ar-Rahman as-Sufi
Liewen a Verdéngschter
Hien huet zu Isfahan um Haff vum Emir Adud ad-Daula gelieft an hat sech mat Wierker vu griicheschen Astronome befaasst, besonnesch déi vum Claudius Ptolemäus, deem säi „Grousst astronomescht System“ ëm 800 an d'Arabescht iwwersat gouf („Almagest“).
Den as-Sufi hat en ettlech Korrekturen an der ptolemäescher Stärelëscht gemaach, déi besonnesch unhand vun eegenen Observatiounen iwwer d'Hellegkeet gemaach goufen. Hien hat och versicht, déi griichesch an traditionell arabesch Stären- a Stärebildnimm a Bezéiung ze setzen. Hien hat och ënner anerem d'Berechnung vum Sonnejoer verbessert an hat sech mam dem villsäitege Benotze vum Astrolabium beschäftegt.
Hien hat och observéiert, datt de Plang vun der Ekliptik am Verhältnes zum Himmelsequator gebéit ass an hat eng genee Berechnung vum tropesche Joer gemaach.
De Moundkrater Azophi (Duerchmiesser 47 km) an den Asteroid (12621) Alsufi droe säin Numm.
Haaptwierk
Den as-Sufi hat säin Haaptwierk, d'Buch vun de Fixstären ëm d'Joer 964 op Arabesch, der Bildungssprooch vum Islam verëffentlecht. D'Buch stellt eng Bréck zum Almagest vum Ptolemäus duer. Et enthält Illustratioune vu Stärekonstellatioune souwéi Beschreiwunge vu Stären, mat hirer Positioun, Hellegkeet a Faarf. D'Wierk gouf no Stärebiller zesummegefaasst.
Doran ernimmt hien ë. a. souwuel déi grouss Magellanesch Wollek, déi hien al-Bakr (de wäissen Ochs) genannt huet, wéi och den Andromedaniwwel, laang ier déi éischtgenannt vum Ferdinand Magellan als éischten Europäer gesi gouf, an dee leschtgenannten nach virun der Erfindung vum Teleskop am Joer 1612 vum Simon Marius zeréckentdeckt gouf.
Saint-Martin (Franséisch Antillen)
Saint-Martin ass e franséischt Iwwerséigebitt an der Karibik. Et läit um nërdlechen Deel vun der gedeelter Insel Saint-Martin. De südlechen Deel vun der Insel gehéiert zum hollänneschen Iwwerséigebitt Sint Maarten.
Bis 2007 war Saint-Martin eng franséisch Gemeng an huet zesumme mat der Nopeschinsel Saint-Barthélemy en Arrondissement am Iwwerséidepartement Guadeloupe gebilt. Zanterhier ass et eng Collectivité d'outre-mer, gehéiert awer nach weiderhin zur Europäescher Unioun (et ass de westlechste Punkt vun der EU).
Partiell Chamberwale vum 7. Juni 1931
Bei de '''Partielle Chamberwale vum 7. Juni 1931''' handelt et sech ëm Wale fir d'Chamber, dat lëtzebuergescht Parlament, déi nëmmen an de Walbezierker Zentrum an Norden ofgehale goufen. Och am Süde goufen zwéin nei Deputéiert gewielt.
Resultater
D'Walen hu siwen nei Deputéiert an Chamber bruecht: de Jean-Pierre Mockel, den Dominique Moes, den Denis Netgen, den Tony Pemmers, den Eugène Reichling a de Jean-Pierre Wenkin. D'Deputéiert Marguerite Thomas, Théodore Boever, Jacques Gallé an Egide Petges goufen net méi gewielt. Den Nicolas Ludovicy, deen zënter 1902 an de Chamber souz, hat net méi kandidéiert.
Schwammsport
Schwammen ass eng Waassersportaart, déi dora besteet, eng bestëmmt Distanz an engem bestëmmte Schwammstil méiglechst séier ze bewältegen.
Traditionell gëtt tëscht véier verschiddene Schwammtechniken ënnerscheet: Eng Course, bei där déi véier Stiler hannerteneen, an där Reiefolleg, geschwomme ginn, nennt ee Quatre-nages.
Partiell Chamberwale vum 7. Juni 1931
Resultater
Souwuel d'Aarbechterpartei wéi och d'Rietspartei hunn eng Victoire bei de Wale fir sech beusprocht.
Sëtz no Walbezierk
/: keng Kandidaten an deem Bezierk
Schwammsport
D'Schwammen zielt zënter dem Ufank vun de modernen olympesche Spiller zum olympesche Programm.
Schwammbasengen hunn eng Längt vu 25 m oder, bei engem olympesche Baseng, vu 50 m. D'Distanzen, déi geschwomme ginn, sinn dann och Multipele vun der Längt vum Baseng: 100 m, 200 m, 400 m, 800 m, 1500 m a 5000 m souwéi d'Sprintstreck vu 50 m. Coursse kënnen och am Relais geschwomme ginn, mat jee 4 Schwëmmer pro Ekipp. International gëtt et Kompetitiounen iwwer 4 × 50 m, 4 × 100 m a 4 × 200 m.
Och beim Triathlon ass d'Schwammen en Deel vun den dräi Epreuven, déi um Stéck gemaach musse ginn. An deem Fall ass dat meeschtens an engem oppene Gewässer, z. B. engem Séi.
La menace (Film 1960)
La menace ass franséische Film vum Regisseur a Schauspiller Gérard Oury aus dem Joer 1960.
Ëm wat geet et am Film?
Fir an eng Band Jugendlecher opgeholl ze ginn setzt d'Josépha (Marie-Josée Nat) Ligen an d'Welt.
Freddie (Film)
Freddie ass e lëtzebuergesche Kuerzfilm aus dem Joer 2016 vum Andy Bausch mam Nilton Martins an der Roll vum Freddie Mercury.
Ëm wat geet et am Film?
1982, virun engem Concert a kuerz éier en op d'Bün muss, sëtzt de Sänger Freddie Mercury eleng a senger Loge. E kuckt an de Spigel fir sech fäerdeg ze maachen an do gesäit e sech selwer an der Zukunft. Dem Freddie an der Zukunft seng Haut ass mat Flecken iwwerzunn a mécht deem jonke Freddie Angscht.
Exzentresche Jupiter
Vertrieder vun dësem Typ goufen als Exoplanéiten ëm e puer Stäre mat indirekte Methoden nogewisen (an der Reegel mam Moosse vun der Radialvitess vum Stär). Warscheinlech wäerte si all kleng Planéiten am Beräich tëscht hirem Periastron an Apastron absorbéieren oder aus der Ëmlafbunn werfen, sou datt a sou Systemer äerdänlech Planéiten zimmlech onwarscheinlech sinn. Den aktuelle Kenntnesstand léisst unhuelen, datt ongeféier 7 % vun alle Stäre vun engem exzentresche Jupiter ëmkreest ginn.
Freddie (Film)
Kritik
Pablo Chimienti, Le Quotidien: "[L]e résultat est assez bluffant. Le film est court – sept minutes –, quasiment sans paroles, en noir et blanc… [...] La performance de Nilton Martins est impressionnante : le mimétisme et la ressemblance sont saisissants! Mais le film, tourné avec un budget miniature, a bien d'autres atouts. Son image ultraléchée, ce noir et blanc devenu de plus en plus rare."
Vuen
De Film ass am Februar 2018 op YouTube gesat ginn, wou en bis Januar 2022 iwwer 82.000-mol ugeklickt gouf. Och op Facebook gouf en iwwer 4.000-mol gesinn.
Jean-Pierre Aumont
De Jean-Pierre Aumont, gebuer als Jean-Pierre Philippe Salomons de 5. Januar 1911 zu Paräis a gestuerwen den 29. Januar 2001 zu Saint-Tropez) war e franséische Schauspiller an Dréibuchauteur.
Hien ass de Brudder vum Filmregisseur François Villiers.
Vun 1931 u war hien am Theater an am Kino aktiv als Schauspiller. Am zweete Weltkrich huet hien dat vun den Däitsche besat Frankräich wéinst senge jiddeschen Originne misse verloossen an ass an d'USA ausgewandert. Duerno huet hie sech awer an d'Arméi gemellt an huet mat den alliéierten Truppen an Tunesien an an Italie gekämpft.
Vun 1943 bis zu hirem Doud am Joer 1951 war hie mat der Schauspillerin Maria Montez bestuet. Zesummen haten si ee Kand d'Schauspillerin Tina Aumont. Duerno war hie vun 1956 bis zu sengem Doud am Joer 2001 mat der Schauspillerin Marisa Pavan bestuet.
Éloïse Adde
D'Éloïse Adde, gebuer 1977, ass eng franséisch Historikerin.
2011 huet d'Éloïse Adde hir Dokterthees iwwer déi sougenannt Chronik vum Dalimil zu Paräis op der Universitéit vun Paris I (Panthéon-Sorbonne) beim Jean-Philippe Genet verdeedegt. Si ass an der béimescher Geschicht vum 14. Joerhonnert spezialiséiert.
Si schreift als fräi Mataarbechterin op reporter.lu.
Si war Laureatin vun der Bourse Marie Curie (Centre de recherches en histoire du droit, des institutions et de la société, Call 2019).
Si schafft als Assistant Professor op der Central European University zu Wien.
Chamaret
Chamaret ass eng franséisch Gemeng am Departement Drôme an der Regioun Auvergne-Rhône-Alpes.
Lëscht vun den nationale Monumenter an der Gemeng Ëlwen
An dëser Lëscht vun den nationale Monumenter an der Gemeng Ëlwen sinn all national Monumenter opgezielt, déi an der lëtzebuergescher Gemeng Ëlwen ze fanne sinn (Stand: ).
Wilwerdang
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Vive Henri IV... vive l'amour !
Vive Henri IV... vive l'amour! ass e franséisch-italieenesche Film vum Claude Autant-Lara aus dem Joer 1961.
Ëm wat geet et am Film?
Den Henri IV. verléift sech kuerz viru sengem Doud an déi jonk Charlotte de Montmorency…
Kierch Réiden op der Atert
D'Kierch zu Réiden op der Atert ass eng kathoulesch Kierch déi zur Par Atertdall Sainte-Claire an zu der Gemeng Réiden op der Atert gehéiert.
Se läit op enger Héicht laanscht d'Haaptstrooss, der, am südëstlechen Agang vum Duerf. Nieft der Kierch ass de Kierfecht ugeluecht.
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Klacken
Am Kierchtuerm vu Réiden op der Atert hänken 2 Klacken déi am Schlagtoun Sol a Fa lauden (g' f').
Thunderball
Ëm wat geet et am Film?
D'Organisatioun SPECTRE entféiert e mat Atombomme belueden NATOfliger vum Typ Avro Vulcan. Den James Bond soll de Fliger sécher stellen…
Casino Luxembourg a.s.b.l.
Casino Luxembourg a.s.b.l. ass e Veräin ouni Gewënnzweck mat Sëtz op Nr. 41 an der Ënneschtgaass an der Stad Lëtzebuerg, deen den 12. Februar 1996 gegrënnt gouf. Haaptzil ass d'Gestioun vum Casino Luxembourg – Forum d'art contemporain.
Schleis vun Ampsin-La Neuville
D'Schleis vun Ampsin-Neuville an der Belsch ass eng Staustuf mat 2 Schleisen op der Meuse déi tëscht 1955 an 1960 gebaut gouf. Tëscht 2018 an 2022 gouf déi kleng Schleis op 225 × 25 Meter vergréissert. .
D'Schleis bestoung am Ufank aus enger grousser Schleisekummer fir Schëffer vun der Klass IV (136 × 16), an aus enger klenger Schleisekummer vu 55 × 7 Meter. Den Héichtenënnerscheed ass 4,70 Meter. De Waasserniveau am ieweschte Schleisebaseng läit bei 69,15 Meter. Wéi och déi aner Schleisen op der ieweschter Meuse an der Belsch an op der mëttelser Meuse ass se mat enger Fëschleeder ekipéiert.
Am Kader fir d'Meuse fir Schëffer aus der Klass VIb (bis 9.000 Tonnen) bis op Namur, schëffbar ze maachen, gouf an enger éischer Phas déi kleng Schleis op 225 × 25 Meter vergréissert an ass 2022 a Betrib gaangen. . Déi grouss soll bis 2023 ëmgebaut sinn.
Geschichtleches
D'Geschicht vun de Meuseschleise geet op d'Joer 1853 zeréck. Deemools gouf ugefaangen d'Meuse ze kanaliséieren, an d'Aarbechte goufen 1897 ofgeschloss, andeems déi dräi Schleisen op der ieweschter belscher Meuse duerch gemëschte Barragen ersat goufen.
Op der Lécker Meuse d. h. vun Namur un no ënne bis op Léck gekuckt gouf et keng zoue Schleise mat Schleisekummeren sou wéi mer se haut kennen. Do stoungen iwwerall Schleisen do nom sougenannte Poiréesystem funktionéiert hunn. (fr:barrage à aiguilles).
Déi éischt Schleisen déi nieft deene sougenannte barrages à aiguilles gebaut goufen, ware 56,7 × 9 Meter grouss. Duerno gouf decidéiert fir d'Schleisen op der ieweschter Meuse op 100 × 12 ze vergréisseren. Vu Léck erop bis op Ben-Ahin goufen iwwerall Schleise vun 136 × 16 Meter bäigeprafft.
Vun 1922 un, an duerno besonnesch no der grousser Iwwerschwemmung vun 1926, gouf Damp gemaach fir d'Meuse frësch ze kanaliséieren. D'Zil war, datt Schëffer bis 2.000 Tonnen op deem Deel vun der Meuse kéinte fueren, an anengems d'Iwwerschwemmungsgefor ze reduzéieren. Sou goufe vun 1928 un nei Barrage mat Schleisen ugeluecht, an zwar d'Monsin-Wier beim Hafe vu Léck mat der Monsin-Schleis op der anerer Säit vum Hafen, d'Staustuf vun Andenne-Seille, déi vun Ivoz-Ramet, an 1960 zu gudder Lescht déi vun Ampsin-La Neuville.
Gent-Wevelgem 2011
Déi '''73. Editioun vu Gent-Wevelgem''' gouf de 27. Mäerz 2011 gefuer. Et war déi 6. Kompetitioun vun der UCI World Tour 2011. D'Course gouf am Sprint vum Belsch Tom Boonen gewonnen, virum Italieener Daniele Bennati an dem Amerikaner Tyler Farrar.
Koppe mat Pavee
Déi aacht wichtegst Stéiss déi zweemol gefuer goufen:
Dominique Chaussois
Den Dominique Chaussois, gebuer den 29. Januar 1952; a gestuerwen 15. Februar 2013 zu Taulignan, war e franséische Filmregisseur an Dréibuchauteur.
Marie Clausse
D'Marie Clausse, gebuer den 22. November 1909 zu Diddeleng an och do gestuerwen de 6. September 1975 war eng lëtzebuergesch Fraerechtlerin.
Uganks vun den 1940er-Jore gouf si Member vum Lëtzebuerger Fräiheetsbond an huet an hirem Haus zwéin desertéiert lëtzebuergesch Zwangsrekrutéiert verstoppt. Am Juli 1944 gouf d'Marie Clausse verhaft a koum an e Stroflager fir Fraen a méi spéit an d'Frae-KZ Ravensbrück. Si ass am Abrëll 1945 befreit ginn.
Si huet sech duerno an der Amicale des femmes concentrationnaires et prisonnières politiques luxembourgeoises engagéiert.
Gielchen
D'Marie Clausse ass posthum mat der Croix de l'Ordre de la Résistance ausgezeechent ginn.
Barbuda
Barbuda ass eng Insel an der Karibik a gehéiert als Dependance zum Inselstaat Antigua a Barbuda.
Barbuda läit ongeféier 40 km nërdlech vun Antigua. Ronn100 km am Südweste läit Saint Kitts an Nevis an a Richtung Westnordwest läit Saint-Barthélemy.
Gemeng Hesper
D' ass eng vun den lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft vun där se och hiren Numm huet.
Uertschaften an der Gemeng
Zu der Gemeng Hesper gehéieren nach follgend Häff a Lieu-diten:
Geschicht
D'Gemeng Hesper gouf 1795 ënner dem franséische Regime ageriicht an huet deemools aus de Sektiounen Hesper an Izeg bestanen. Den 2. Januar 1853 hu sech dunn d'Gemengen Alzeng an Hesper zesummegedoe fir déi haiteg Gemeng ze bilden. Tëscht 1795 an 1802 war Hesper Chef-lieu vun engem Kanton mat Friddensgeriicht, an tëscht 1818 an 1831 nach eng Kéier ënner dem Wëllem I.
An der zweeter Hallschent vum 19. Joerhonnert huet d'Gemeng, sou wéi vill anerer e wirtschaftlechen an industriellen Opschwong gehat, a war eng Zäit laang un zwou Eisebunnsstrecken ugeschloss, an zwar vun 1822 bis 1955 un d'Sekundärstreck Lëtzebuerg-Réimech mat Garen zu Hesper an zu Alzeng, an un d'Streck Lëtzebuerg-Beetebuerg mat enger Gare zu Fenteng déi vun 1859 bis 1877 a Betrib war.
De 16. September 1992 gouf um Terrain vum fréieren Urbéngs-Schlass dat neit Gemengenhaus mat engem Areal vun 13 ha Gréngflächen ageweit.
Politik
De Gemengerot vun Hesper gëtt nom Proporzsystem gewielt. E setzt sech zanter 2005 aus 15 Conseilleren zesummen, an zanter 2023 aus 17.
No de Gemengewalen 2023 hat d'CSV hier 8 Sëtz zwar behalen, hat awer keng absolut Majoritéit méi, well d'Zuel vun de Conseillere vu 15 op 17 eropgesat gouf. Et koum dunn zu enger CSV-DP-Koalitioun.
Apchon
Apchon ass eng franséisch Gemeng am Departement Cantal an der Regioun Auvergne-Rhône-Alpes.
D'Gemeng läit op enger Héicht tëscht 833 an 1.143 Meter.
Chantemerle-lès-Grignan
Chantemerle-lès-Grignan ass eng franséisch Gemeng am Departement Drôme an der Regioun Auvergne-Rhône-Alpes.
Das Puppenspiel
Das Puppenspiel ass e Film vum Marc Thoma. E gouf 1978 gedréint.
Charles V. vu Frankräich
Hie war den eelste Jong vum Kinnek Jean II., dem Gudden an deem senger éischter Fra der Bonne vu Lëtzebuerg.
Den 29. September 1356 huet de Charles sech zum Kinnek sengem Ramplassang (lieutenant du roi) ernannt an d'Regierungsgeschäftger iwwerholl. Den 18. Abrëll 1364 gouf hien, nom Doud vum Jean II., selwer Kinnek.
(125) Liberatrix
Den (125) Liberatrix ass en Asteroid aus der Haaptceinture.
Den Objet gouf den 11. September 1872 vun de Bridder Paul a Prosper-Mathieu Henry entdeckt.
Den Asteroid huet en Duerchmiesser vu 44 km. Hien huet eng hell metallräich Uewerfläch mat enger Albedo vun 0,23. A ronn 4 Stonne rotéiert hien ëm seng eegen Achs.
François Decker
De François Decker, gebuer de 14. Oktober 1918 zu Däitsch-Oth a gestuerwen de 5. Oktober 2019 zu Nidderfeelen, war e lëtzebuergesche Schoulmeeschter an Historiker.
De François Decker huet sech en Numm gemaach als Lokalhistoriker vun der Gemeng Feelen, déi him ënner anerem d'Buch „Feulen 963 – 1963“ verdankt, dat fir Joerdausendfeier 1963 erauskomm ass. Wärend méi wéi 20 Joer huet de Fr. Decker onentgeltlech an Zesummenaarbecht mam Landeshauptarchiv Rheinland-Pfalz d'Archiv vun der Herrschaft Buerschent opgeschafft a verëffentlcht.
Donieft huet de François Decker sech mat Sujete wéi der Geschicht vun der Gemeng Waldbëlleg, dem Klëppelkrich, den Zaldoten aus dem Département des Forêts, déi an d'franséisch Arméi agezu goufen, etc., beschäftegt.
De Fr. Decker war Éieremember vun den Amis du château de Bourscheid an Éierebierger vun der Gemeng Buerschent. Hien gouf mam Verdienstordens des Landes Rheinland-Pfalz dekoréiert. , De François Decker war bestuet mat der Elise Glod, gebuer den 1. Dezember 1921, déi e puer Deeg virun him, den 28. September 2019, gestuerwen ass.
Literatur
Muller, J.C., 1988. Bibliographie François Decker. Annuaire / Association luxembourgeoise de généalogie et d'héraldique = Jahrbuch / Luxemburger Gesellschaft für Genealogie und Heraldik 1988, S. 165-168.
Behälter
E Behälter ass e Basisgeschier dat deelweis oder komplett zou ass an an deem Plaz ass fir Objeten, Gaser oder Flëssegkeeten dran ze halen oder ze transportéieren. Behälter gëtt et an alle Formen a Gréissten. Am alldeegleche Liewen, am Handel an an der Industrie erfëlle si vill Zwecker. Behälter kënne gemaach si fir just eng Kéier benotzt ze ginn oder si kënnen ëmmer erëm benotzt ginn.
Henri Schintgen
Den Henri Schintgen, gebuer de 26. Oktober 1878 zu Réimech, gestuerwen de 5. Juni 1927 zu Iechternach, war e lëtzebuergesche Riichter.
No sengem Studium zu Fribourg, Dijon an Nanzeg huet de Schintgen sech an der Stad als Affekot etabléiert. 1913 koum hien als Friddensriichter op Iechternach, wou hien donieft vun 1913-1914 mat dem Droitscours am Kolléisch chargéiert gouf.
Zesumme mat dem Rodolphe Brimmeyr huet de Schintgen dem Jean-Pierre Brimmeyr seng Geschichte der Stadt und der Abtei Echternach erausginn (1921, 1923).
De Schintgen ass den 8. Juni 1927 zu Iechternach begruewe ginn. De Professer Charles Becker huet d'Grafried gehalen.
CR378
Den CR378 ass e Chemin repris am Kanton Iechternach a geet vun der N11 zu Iechternach a südlecher Richtung laanscht den Iechternacher Séi bis un d'Kräizung mat der rue du Gibraltar. D'Strooss féiert duerno nach weider (net méi als CR) laanscht de Roudenhaff op Uesweller.
Den CR378 ass ronn 1,7 km laang.
Jamie Kennedy
Den James Harvey "Jamie" Kennedy, gebuer de 25. Mee 1970 zu Upper Darby Township am Bundesstaat Pennsylvania, ass en US-amerikanesche Stand-up-Komiker, Filmschauspiller, -produzent an Dréibuchauteur. Hien huet seng Carrière a Filmer 1989 ugefaangen.
Radikal Partei
D'Radikal Partei (Parti radical) war eng liberal Lëtzebuerger politesch Partei, déi tëscht 1928 an 1932 existéiert huet.
Geschicht
1925 ass d'Liberal Liga wéinst ideologesche Streidereien tëscht de klassesche Liberalen an de Progressisten zerbrach. D'Progressisten ëm de Stater Buergermeeschter Gaston Diderich hunn d'Radikal-Sozialistesch Partei gegrënnt, an déi klassesch Liberal ëm de Grënner vun der Liberaler Liga Robert Brasseur hunn sech an der neier Partei mam Numm Liberal Lénk regruppéiert. Dräi Joer drop huet sech d'Radikal-Sozialistesch Partei nach eng Kéier gespléckt, wéi de Marcel Cahen an eng Rei aner Memberen d'Partei verlooss hunn, fir d'Radikal Partei ze grënnen. Si hunn dat aus Protest géint eng Bedeelegung un der Regierung Bech gemaach.
Bei de partielle Chamberwale 1931 huet d'Radikal Partei eng Lëscht an de Bezierker Zentrum an Norden opgestallt. Am Zentrum goufen de Marcel Cahen an den Tony Pemmers gewielt. Am Norde gouf kee radikale Kandidat gewielt.
1932 hu sech béid Parteien nees zesummegeschloss, an aus der Radikal-Sozialistescher Partei an der Radikaler Partei ass d'Radikal-Liberal Partei ginn.
François Reuter
De Jean François Reuter, gebuer den 3. Abrëll 1819 an der Stad Lëtzebuerg an do gestuerwen de 17. Februar 1908, war e lëtzebuergesche Chimiesprofesser a Meteorolog.
De François Reuter war Grënnungsmember an éischte Sekretär (1850-1853) vun der Société des sciences naturelles, déi hie vun 1870 bis 1906 presidéiert huet.
Paris-Nice 1957
Déi '''15. Editioun vu Paris-Nice''' gouf vum 12. bis de 17. Mäerz 1957 gefuer.
François Reuter
De Reuter huet eng ganz Rei vun Artikelen iwwer cheemesch Sujete publizéiert, z. B.: eng Analys vum Mondorfer Mineralwaasser (1845), en Artikel iwwer de Fulmicoton (zesumme mat dem Petrus-Johannes-Jacobus van Kerckhoff), iwwer d'Antimonäerz aus der Géisdrëffer Grouf (1853), d'Lëtzebuerger Eisenäerzer (1855, 1864, 1865). Als Kuriositéit ka seng Analys vum Waasser vun der Pirminus-Quell vu Kauneref (1863), nach ervirgehouwe ginn; de Reuter konnt kee cheemesche Bestanddeel noweisen, deen déi vermeintlech Heelkraaft vun där Quell justifiéiert hätt.
D'Haaptwierk vum Reuter sinn awer sécherlech seng meteorologesch Observatiounen, déi hie vun 1854 u gemaach huet an déi spéider ënner dem Titel «Observations météorologiques» vun der Société des sciences naturelles als "mémoires hors série " publizéiert goufen: 1867 (1. Band), 1874 (2. Bd.), 1887 (3. a 4. Bd.), 1890 (5. Bd.).
Et ass ze bemierken, datt de Reuter huet verschidde vu senge Publikatioune mat Reuter-Chomé signéiert, dorënner och säin Nekrolog fir den Alphonse de la Fontaine (1897).
Le monte-charge
Le monte-charge ass franséische Film vum Marcel Bluwal aus dem Joer 1961.
Ëm wat geet et am Film?
De Robert Herbin grad aus dem Prisong entlooss gëtt verdächtdegt e Mann ëmbruecht ze hunn.
Clara Viebig
D'Clara Viebig, gebuer de 17. Juli 1860 zu Tréier a gestuerwen den 31. Juli 1952 zu West-Berlin, war eng däitsch Schrëftstellerin. Si huet naturalistesch Romaner a Kuerzgeschichte mat sozialkriteschem Charakter wéi Kinder der Eifel (1897), Das Kreuz im Venn (1908) an Der Vielgeliebte und die Vielgehasste (1935) geschriwwen. Si war vun 1896 u mam Friedrich Theodor (Fritz) Cohn bestuet, deen Associé am Verlag F. Fontane & Co. (spéider: Egon Fleischel & Co.) war, wou si vun do u publizéiert huet.
D'Clara Viebig an d'Iechternacher Sprangpressessioun
Aus Lëtzebuerger Siicht ass besonnesch de Roman Das Kreuz im Venn, deen 1908 publizéiert gouf, interessant, well do d'Iechternacher Sprangpressessioun beschriwwe gëtt. Datt d'Clara Viebig dobäi op eegen Erfarung zeréckgräife konnt, geet aus dem Bericht iwwer d'Sprangpressessioun ervir, dee si 1902 an der däitscher Zeitung „Der Tag“ publizéiert huet.
Oscar (Homonymie)
Oscar ass weiderhin:
(1980) Tezcatlipoca
Den (1980) Tezcatlipoca ass en Amor-Typ.
Hie gouf den 19. Juni 1950 vum A. G. Wilson an dem Å. A. E. Wallenquist um Mount Palomar entdeckt.
Grace de Capitani
D'Grace de Capitani, gebuer als Maria Grazia de Capitani de 17. Juni 1957 zu Bréissel, ass eng belsch Schauspillerin
(1980) Tezcatlipoca
Den Himmelskierper gouf nom aztekesche an toltekesche Gott vun der Nuecht an der Matière, dem Tezcatlipoca, genannt.
Colonzelle
Colonzelle ass eng franséisch Gemeng am Departement Drôme an der Regioun Auvergne-Rhône-Alpes.
(9969) Braille
Den (9969) Braille ass en Asteroid vun der Haaptasteroidenceinture. Hie gouf de 27. Mee 1992 vum Eleanor Helin an dem Kenneth J. Lawrence um Palomar-Observatoire entdeckt.
Den Asteroid gouf nom Louis Braille genannt, zu Éiere vum Weebereeder bei der Entwécklung vun der Blanneschrëft.
De Braille beweegt sech tëscht 1,334 (Perihel) astronomeschen Eenheete bis 3,356 astronomeschen Eenheeten (Aphel) op enger elliptescher Ëmlafbunn ëm d'Sonn. D'Bunn ass mat 28,89° staark géint d'Ekliptik gebéit, d'Bunnexzentrizitéit ass 0,431.
Den 29. Juli 1999 hat d'Raumsond Deep Space 1 den Asteroid op nëmmen 28 km Distanz passéiert. Duerch en technesche Feeler hat sech déi automatesch Kamera vun der Sond vum Asteroid ewechgedréit, soudatt keng no Fotoen entstane sinn. Eréischt 15 Minutten nom Laanschtfluch – zu dësem Zäitpunkt hat sech d'Sond awer schonn 13.500 km distanzéiert – konnte Fotoe gemaach ginn. Si weisen e längelzegen Himmelskierper vun ongeféier 1 × 2 km Duerchmiesser.
Den Asteroid gëtt dem V-Typ zougedeelt an zielt domat zu der Grupp vun de Vestoiden. Méiglecherweis handelt et sech also ëm e Brochstéck vum groussen Asteroid Vesta.
Van Gogh (Film 1991)
Van Gogh ass e franséische Film vum Maurice Pialat aus dem Joer 1991.
Ëm wat geet et am Film?
De Film erzielt déi dräi lescht Méint aus dem Liewe vum Vincent Van Gogh.
Roger Leweck
De Roger Leweck, gebuer 1949, ass e lëtzebuergeschen Handballspiller.
1971 war de Roger Leweck fir d'éischt am Kader vun der lëtzebuergescher Härenhandballnationalekipp. Hien huet véiermol an der Nationalekipp gespillt, an dobäi ee Gol geschoss.
Liberal Partei
Liberal Partei (parti libéral) war zu Lëtzebuerg den Numm vun zwou Partieien:
Krunn
E Krunn ass e Ventil. Et handelt sech ëm en Apparat aus Metall, mat deem ee kontrolléiere kann op eng Flëssegkeet, dacks Waasser, aus enger Leitung oder engem Behälter leeft oder net.
An enger Wunneng fënnt een e Krunn zum Beispill an der Kichen um Spullsteen oder am Buedzëmmer un der Buedbidden oder dem Lavabo.
Jil Kalmes
Zanter dem November 2016 spillt d'Kalmes an der lëtzebuergescher Dammefoussballnationalekipp.
La Califfa
La Califfa ass e franséisch-italieenesche Film vum italieenesche Filmregisseur Alberto Bevilacqua aus dem Joer 1970.
Ëm wat geet et am Film?
An Italie streiken d'Aarbechter an enger Fabrick dobäi stierft de Mann vun der Irina Corsini. Si iwwerhëlt dann an hirem Mann senger Plaz d'Direktioun vum Streik a léiert sou den Direkter vun der Fabrick méi no kennen...
Antigua (Kleng Antillen)
Antigua (op spuenesch „Déi Al“) ass eng Insel an der Karibik an d'Haaptinsel vum Inselstaat Antigua a Barbuda.
Ardenner Zeitung (1885-1939)
DArdenner Zeitung. Organ für die Kantone Wiltz, Clerf und Redingen' war eng Zeitung, déi zweemol d'Woch, vum 23. September 1885 bis den 29. Dezember 1939 erauskoum. Editeur, Redakter an Drécker war den Alois A. Feld vu Wolz.
Antigua (Kleng Antillen)
Antigua ass 281 km² grouss a gehéiert zu den Inselen iwwer dem Wand. D'Insel läit ongeféier 40 km südlech vu Barbuda, 80 km ëstlech vun Nevis a vu Saint Kitts, 50 km nordëstlech vu Montserrat an 100 km nërdlech vun der Guadeloupe.
Donzère
Donzère ass eng franséisch Gemeng am Departement Drôme an der Regioun Auvergne-Rhône-Alpes.
Ardenner Zeitung (1885-1939)
Hir Positioun war anti-liberal; se war der Meenung, d'Schmelzhären an Industriepatrone géifen d'Interesse vun de Baueren net genuch berécksichtegen. Lokalnoriichten hunn eng net onwichteg Roll gespillt. Am Laf vu denger Geschicht gouf d'Ardenner Zeitung vun der Imprimerie Saint-Paul ofkaaft, déi se bis Enn 1939 weider erausginn huet.
Literatur
, S.133.
Antigua (Kleng Antillen)
Antigua gouf den 10. November 1493 vum Christoph Kolumbus op senger zweeter Rees entdeckt. Knapps 150 Joer duerno, ass d'Insel am Joer 1632 vun de Britte koloniséiert ginn.
Déi brittesch Kolonialherrschaft huet bis 1981 gedauert a mat der Onofhängegkeetserklärung vum 1. November 1981 gouf aus der Kolonie Antigua den onofhängege Staat Antigua a Barbuda.
D'Haaptstad, Saint John's, läit op Antigua.
Roland Armontel
De Roland Armontel, gebuer als  Auguste Louis Magnin  den 21. Dezember 1901 zu Vimoutiers a gestuerwen den 8. Mäerz 1980 zu Paräis war e franséische Schauspiller.
De Roland Armontel, och a ville Filmer als Armontel gefouert, war an iwwer 100 TV- a Kinosfilmer ze gesinn. Hien huet a Filmer vu sou bedeitende Regisseure wéi Raymond Bernard, René Clair, Claude Autant-Lara, Marcel Carné a René Clément matgespillt.
Chair de poule (Film 1963)
Chair de poule ass e franséische Film vum Julien Duvivier aus dem Joer 1963.
Baueren- a Mëttelstandspartei
D'Baueren- a Mëttelstandspartei (frs: Parti des agriculteurs et des classes moyennes) war eng lëtzebuergesch politesch Partei, déi an den 1930er Joren existéiert huet a just am Walbezierk Norden aktiv war.
Si gouf vum Eugène Hoffmann gegrënnt an ass d'Nofollgerin vun deem senger Onofhängeger Rietspartei aus den 1920er. D'Baueren- a Mëttelstandspartei huet nëmme bei de partielle Chamberwalen 1931 an 1937 matgemaach an ass duerno nees verschwonnen.
Bei de Partielle Chamberwale vum 7. Juni 1931 krut d'Baueren- a Mëttelstandspartei am Norden 46.446 vun 291.280 Stëmmen, dat heescht ronn 16 %, a konnt mam Eugène Hoffmann a mam Jean-Pierre Wenkin zwéin Deputéiert an d'Chamber schécken. ,
Bei de Partielle Chamberwale vum 6. Juni 1937 hat si wäitaus manner Succès a kee vun hire Kandidate gouf gewielt. Si krut 19.634 vun den 317.739 gëltege Stëmmen (6 %) am Walbezierk Norden. ,, Den Eugène Hoffmann war 1935 gestuerwen an de Jean-Pierre Wenkin war virun de Walen 1937 bei eng aner Partei mat engem änlechen Numm gewiesselt, d'Partei vun de Baueren, dem Mëttelstand an den Aarbechter.
Fortschrëttlech-demokratesch Partei
Si gouf vum Nicolas Mathieu gegrënnt, dee virdrun de Chef vun der Onofhängeger Nationalpartei war.
D'Partie huet nëmmen un de Chamberwalen 1931 deelgeholl, wou si am Norde 35.702 vun 291.280 Stëmme krut, d.h. ronn 12%, an de gewielte Kandidat war den Nicolas Mathieu. ,
Fir d'Chamberwalen 1937 huet den Nicolas Mathieu mat der Liberaler Partei eng nei Partei gegrënnt.
Faarwen-Hellegkeets-Diagramm
An der Astrophysik bezeechent een als Farwen-Hellegkeets-Diagramm (kuerz FHD) en zweedimensionaalt Diagramm, an deem d'visuell Hellegkeete vu Stäre géint e sougenannte Faarfindex opgedroe gëtt. Kuckt och ënner Hertzsprung-Russell-Diagramm.
BV-Faarwen-Hellegkeets-Diagrammer
Gréisst Verbreedung huet dat Faarwen-Hellegkeets-Diagramm, bei deem d'Hellegkeete vum BV-System zugrond geluecht ginn, an d'Giek-Hellegkeet V (V fir visuell) iwwer dem Faarfindex B−V , dat heescht der Differenz vun der Blo-Hellegkeet B zu der Giel-Hellegkeet, opgedroe gëtt (kuckt d'Bild). Dëst d'Diagramm huet zudeem de Virdeel, datt et een dem Hertzsprung-Russell-Diagramm (HRD) änlech Struktur besetzt, bei deem d'absolut Hellegkeet iwwer dem Spektraltyp opgedroe gëtt. Besonnesch weist d'Haaptrei en änleche Verlaf, ass allerdéngs jee no Distanz vun der Stäregrupp vertikal verréckelt. Donieft dauchen an engem FHD vun enger Stäregrupp net onbedéngt all Stärentyppen op, d. h. bestëmmt Beräicher bleiwen am Verglach zum Standard-HRD eidel.
Gebrauch
Deen am leschten Ofsaz ugeschwatene Verglach mat dem HRD weist onmëttelbar Méiglechkeete vum FHD-Gebrauch op.
Faarf-Exzess an Extinktioun
Beim uewe beschriwwene Gebrauch vum FHD gëtt zugrond geluecht, datt de B−V -Faarfindex distanzonofhängeg ass. Dëst schéngt ufanks plausibel, well et sech ëm d'Differenz vun zwou visuellen Hellegkeeten handelt, an dës sollt beim éischten Hikucken tatsächlech distanzonofhängeg sinn. D'Realitéit gesäit awer anescht aus, well mat zouhuelender Distanz gëtt d'Faarf vun de Stäre duerch den interstellare Stëbs ëmmer méi rout. Et nennt een dofir d'Differenz tëscht dem gemoossene B−V -Faarfindex an dem tatsächleche Faarf-Exzess.
Well de Faarf-Exzess relativ onofhängeg vun der Wellelängt ass, bewierkt hien haaptsächlech eng einfach Verrécklung vum (B−V)-Achsendiagramm. Well d'Haaptrei am FHD allerdéngs bal riicht verleeft, léisst sech dës Verrécklung an der Geometrie vum Diagramm net ofliesen, well et bleift onkloer, ob den Diagramm duerch de Faarf-Exzess no riets verréckelt ass, oder ob et distanzofhängeg no uewe verréckelt ass.
Duerch zousätzlech Auswäertung vun engem Faarwen-Faarwen-Diagramm, bei deem den U-B-Faarfindex iwwer dem B−V -Faarfindex opgezeechent gëtt, léisst sech de Faarf-Exzess allerdéngs bestëmmen. Den typesche Verlaf vun der Haaptrei an dësem Diagramm ass eng staark gewellte Linn. D'Wellen entstinn duerch d'Ofwäichung vun der Schwaarzkierperstralung, besonnesch duerch de sougenannte Balmer-Sprong. Dofir léisst sech an dësem Diagramm de Faarf-Exzess ermëttelen, woubäi fir déi béid Exzesser E(B−V) an E(U-B) ongeféier den Zesummenhank besteet.
Geneesou léisst sech déi interstellar Extinktioun AV, déi d'Verdäischterung vun de Stäre duerch den interstellare Stëbs beschreift, als Funktioun vum Faarf-Exzesses schreiwen: mat der richtungsofhängeger Gréisst a sou aus dem FHD eliminéieren.
Caroline Cartier (Schauspillerin)
D'Caroline Cartier, gebuer de 7. Dezember 1948 zu Avignon a gestuerwen den 9. August 1991 zu Colombes, war eng franséisch Schauspillerin.
Rock de Schleek
Rock de Schleek ass e lëtzebuergesche Musekfestival, deen zanter 2009 existéiert. En ass all Joer am August op der Schliikeplaatz zu Meechtem am Kader vum Wäifest ("Deutsch-luxemburgisches Weinhappening") a gëtt vun der Union des Jeunes Meechtem organiséiert. . Et triede Gruppen aus dem Groussherzogtum an der noer Groussregioun op.
D'Organisateuren erklären den Numm vum Festival mat sengem Urspronk zu Meechtem. Vun de Meechtemer Wënzer wier fréier gesot ginn, si wieren déi luest Produzenten an der Regioun; dowéinst krute si de Spëtznumm "Schleek".
Sall
E Sall ass e grousse Banneraum, deen entweeder fir representativ oder fir kollektiv an ëffentlech Zwecker benotzt gëtt. En ass generell méi grouss wéi en duerchschnëttlecht Zëmmer an enger Wunneng, mä manner grouss wéi eng Hal.
Rock de Schleek
Wéinst der Covid-19-Pandemie goufen d'Editiounen 2020 an 2021 ofgesot.
Sall
Jee no Zweck kann een de Sall och no senger Funktioun benennen, wéi zum Beispill e Klassesall, e Concertssall, en Turnsall oder en Theatersall.
Louise Carletti
D'Louise Carletti, gebuer als Louise Armide Paule Carboni de 27. Februar 1922 zu Marseille a gestuerwen den 10. Mäerz 2002 zu Boulogne-Billancourt, war eng franséisch Schauspillerin.
Si war vun 1955 bis zu deem sengem Doud am Joer 1992 mam Filmregisseur Raoul André bestuet.
Mady Nurenberg-Reuter
D'Mady Nurenberg-Reuter, gebuer den 30. Abrëll 1925 zu Déifferdeng a gestuerwen den 10. Januar 2012 zu Péiteng, war eng lëtzebuergesch Lokalpolitikerin.
Am August 1977 ass d'Mady Nurenberg-Reuter nom Doud vum Schäffe Léon Eichhorn an de Gemengerot vun Déifferdeng nogerutscht, wou si bis 1990 bliwwen ass, als Conseiller a vun 1988 bis 1990 als Schäffen. Si war déi éischt Fra, déi an der Stad Déifferdeng Member vum Gemenge- respektiv vum Schäfferot gouf.
Am Zweete Weltkrich hat si sech aktiv an der Resistenz engagéiert.
Noesen
Noesen  ass e Familljennumm, deen ofgeleet ass vun Metonym Nees/Néis, der verkierzter a flektéierter Form vum Virnumm Agnès.
Et ass de Familljennumm vun ë. a. follgende Persounen:
Wojciech Kilar
De Wojciech Kilar, gebuer de 17. Juli 1932 zu Lwów, Polen, haut Ukrain a gestuerwen den 29. Dezember 2013 zu Katowice, Polen war e polnesche Komponist.
Eurovision Song Contest 1996
Den '''41. Eurovision Song Contest''' war den 18. Mee 1996 an Norwegen. Organiséiert gouf d'Eurovisioun dat Joer am Oslo Spektrum zu Oslo. Presentateure waren d'Ingvild Bryn an de Morten Harket.
Well et fir de Grand Prix am Ganzen 30 Umeldunge gi sinn an de System vum Joer virdrun net weidergefouert sollt ginn, ass eng intern Qualifikationsronn agefouert ginn, an där sech all Länner mat Ausnam vun Norwegen, dem Gewënner vum virege Joer, hu misse qualifizéieren. Well an der Finall nëmmen 23 Länner däerfte matmaachen, sinn also siwe Länner, an zwar Ungarn, Dänemark, d'Republik Mazedonien, Russland, Israel, Rumänien an Däitschland duerch d'Qualifikatiounsronn ausgescheet. Italien a Lëtzebuerg hu fräiwëlleg drop verzicht fir matzemaachen.
Three Days of the Condor
Three Days of the Condor ass en US-amerikanesch-brittesche Film vum Sydney Pollack aus dem Joer 1975 nom Roman Six Days of the Condor vum James Grady.
Eurovision Song Contest 1996
Fir d'Qualifikatiounsronn ass vun den nationale Juryen eng Ofstemmung op Basis vun Tounenregistrementer gemaach ginn. Dëse System ass spéider vu ville Länner staark kritiséiert ginn.
Verschidden Interprete ware scho virdru mol eng Kéier derbäi, d'Mariana Efstratio fir Griicheland 1989 an d'Elisabeth Andreassen fir Norwegen 1982 (Deel vu Chips, fir Schweden), 1985 (Deel vu Bobbysocks) an 1994.
Three Days of the Condor
Ëm wat geet et am Film?
De Joseph Turner schafft als Agent ënner dem Codenumm Condor fir den CIA. Enges Daags wéi hien aus der Mëttespaus zeréck op d'Aarbecht koum louchen all seng Kolleegen erschoss an hirem Büro. Den Turner versicht erauszefanne wie Schold um Doud vu senge Kolleegen ass…
Eurovision Song Contest 1996
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Oslo matgedeelt ginn.
Déi éischt Plaz krut d'Vertriederin vun Irland, d'Eimear Quinn mat 48 Punkte Virsprong virum Elisabeth Andreassen (Norwegen). Déi drëtt Plaz krut d'Grupp One More Time, déi fir Schweden ugetruede war.
Jos Cillien
De Jos Cillien oder Joseph Cillien, gebuer den 19. Juli 1911 zu Esch-Uelzecht a gestuerwen de 26. Abrëll 1984 an der Stad Lëtzebuerg, war e lëtzebuergeschen Turner an Olympionik.
Eurovision Song Contest 1996
Fir Irland war et déi siwent Kéier datt et de Grand Prix gewonnen hat.
Dondelinger
Dondelinger ass e Familljennumm, deen ursprénglech op eng Persoun zeréckgeet, déi vun Dondel hier koum.
Eurovision Song Contest 1996
Resultater vun der Qualifikatiounsronn
D'Länner an de rout gefierfte Reien hunn net däerfen an der Finall untrieden.
David Sassoli
Den David-Maria Sassoli [], gebuer den 30. Mee 1956 zu Florenz, a gestuerwen den 11. Januar 2022 zu Aviano, war en italieenesche Journalist a Politiker (Partito Democratico, PD). Hie war vun 2009 bis zu sengem Doud Deputéierten am Europäesche Parlament. Dovu war hie vun 2014 bis 2019 Vizepresident a vum 3. Juli 2019 bis zu sengem Doud de President.
Dondelinger
Et ass de Familljennumm vun ë. a. follgende Persounen:
Bréck vun Andenne
D'Bréck vun Andenne ass eng Stroossebréck iwwer d'Meuse an der belscher Provënz Namouer a Wallounien.
David Sassoli
Liewen
Den David Sassoli huet op der Universitéit Florenz Politikwëssenschaft studéiert an huet dono als Journalist geschafft. Nodeems e Mataarbechter vu Lokalzeitungen a bei Presseagencë war, gouf en 1985 Member vun der réimescher Redaktioun vun Il Giorno. 1992 ass hie bei déi public Televisioun gewiesselt, wou en ufanks beim Telegiornale 3 vu Rai 3 geschafft huet, 1996–97 bei La cronaca in diretta vu Rai 2 a vun 1999 un als Sonnerkorrespondent vum TG1, der Haaptnoriichtenemissioun vu Rai 1. 2007 gouf e Vizedirekter vum TG1 a Responsabel fir TV7 a Speciale TG1, zwou Emissioune mat politeschen Hannergrondinformatiounen. Vun 2004 bis 2007 war hie President vum réimesche Journalisteverband (Associazione Stampa Romana), an en huet sech ausserdeem an der Associatioun Articolo 21 engagéiert, déi sech fir Meenungs- a Pressefräiheet asetzt.
Les Granges-Gontardes
Les Granges-Gontardes ass eng franséisch Gemeng am Departement Drôme an der Regioun Auvergne-Rhône-Alpes.
Bréck vun Andenne
Et ass eng Boubréck mat 3 Béi a si verbënnt Andenne um rietsen Uwänner mat Seilles um lénksen. Et ass déi siwent Bréck op där Plaz.
David Sassoli
Liewen
2019 gouf en no senger erneiter Wal fir zweeanenhalleft Joer zum President vum Europäesche Parlament gewielt.
Bréck vun Andenne
D'Bréck steet um Flosskilometer 65,120 an hir Nopeschbrécke sinn d'Bréck vu Ben-Ahin, flossof, an d'Bréck vu Sclayn flossop.
The Assassination of Trotsky
The Assassination of Trotsky ass e franséisch-italieenesch-brittesche Film vum US-amerikanesche Filmregisseur Joseph Losey aus dem Joer 1972.
Ëm wat geet et am Film?
De Film erzielt déi lescht Méint vum Leo Trotzki sengem Liewen...
David Sassoli
Liewen
Hie krut seng Mandatszäit knapps net méi ausgefëllt; hien ass den 11. Januar 2022 gestuerwen. D'Malteeserin Roberta Metsola gouf seng Nofollgerin.
Robert Hennion
De Robert Hennion gebuer de 17. Februar 1898 a gestuerwen am Joer 1984 war e franséische Filmregisseur.
Catherine Keipes
D'Catherine Marquerite Keipes, gebuer den 12. Juli 1985, ass eng lëtzebuergesch Foussballspillerin, déi als Golkippin gespillt huet. Si huet beim Racing FC Union Lëtzebuerg, beim AS Wëntger a beim FC Sporting Beetebuerg gespillt.
Vun 2006 bis 2018 war d'Keipes 13-mol an der lëtzebuergescher Dammefoussballnationalekipp ugetrueden.
Nora Ephron
D'Nora Ephron, gebuer den 19. Mee 1941 zu New York City an och do gestuerwen de 26. Juni 2012, war eng US-amerikanesch Dréibuchauteur a Filmregisseurin.
Vun hir sinn d'Dréibicher fir d'Filmer Silkwood (1983) mat der Meryl Streep an der Titelroll, When Harry Met Sally (1989) mat der Meg Ryan an dem Billy Crystal, Sleepless in Seattle (1993) oder You Got Mail (1998), allen zwéi mat der Meg Ryan an dem Tom Hanks. Bei de leschtgenannten zwéin huet si och Regie gefouert.
Le meurtrier
Le meurtrier ass franséische Film vum Claude Autant-Lara aus dem Joer 1963.
Ëm wat geet et am Film?
De Walter Saccard (Maurice Ronet) gëtt verdächtdegt seng Fra (Yvonne Furneaux) ermuert ze hunn...
Nora Ephron
Hir Elteren Henry a Phoebe Ephron waren och Dréibuchauteuren.
Kasli (Homonymie)
De Begrëff Kasli bezeechent:
Abraham (Homonymie)
Abraham steet fir:
Grignan
Grignan ass eng franséisch Gemeng am Departement Drôme an der Regioun Auvergne-Rhône-Alpes.
Abraham (Homonymie)
Abraham oder Mount Abraham ass den Numm vun e puer Bierger:
Abraham oder Abrahám ass den Numm vun enger Rëtsch Uertschaften:
Ardenner Zeitung (1862-1863)
D'Ardenner Zeitung war eng Zeitung, déi vum 5. Oktober 1862 bis de 15. November 1863 zweemol d'Woch zu Dikrech erauskoum. Editeuren an Drécker waren d'Bridder Pierre a Jacques Heintzé.
Hiert Zil war et, am Éislek dem liberale Wächter an der Sauer eng konservativ a regierungstrei Stëmm entgéintzesetzen, sou wéi d'Heintzéen et schonn an der Stad Lëtzebuerg mat hirer L'Union, déi sech géint de Courrier du Grand-Duché de Luxembourg positionéiert hat, gemaach hunn.
D' Ardenner Zeitung konnt sech awer net géint de Wächter duerchsetzen an huet no engem Joer nees opgehalen.
Literatur
, S.97.
Keltesch Adelsgriewer vu Giewel-Nouspelt
Bei de Kelteschen Adelsgriewer vu Giewel-Nouspelt handelt et sech ëm fënnef Hiwwelgriewer an aacht méi kleng Griewer aus der Zäit vun de Kelten.
Beschreiwung
Bei engem Trëppeltour an der Rockelsdréisch, engem Bësch tëscht Giewel a Nouspelt sinn dem Paschtouer Georges Kayser onnatierlech Erhiewungen am Buedem um Tracé vun der zukünfteger Sebes-Waasserleitung opgefall. Am Summer 1966 huet hien ugefaangen, déi Hiwwelen auszegruewen a véier räich Griewer entdeckt. 1993 gouf dat weidert Ëmfeld vum Nationalmusée fir Geschicht a Konscht ënnersicht. D'Verdeelungsplaz a weider Griewer goufe fonnt. De Kierfecht besteet aus am Ganze fënnef Hiwwelgriewer an aacht méi klénge Griewer.
D'Hiwwelgriewer si Fürstegriewer mat iwwer 100 Beigaben. Schwäerter a Spuere weisen, datt véier vun de Verstuerwenen zur treverescher Kavallerie gehéiert hunn. Dat zweet Graf (B) war dat mat de meeschten Objeten. D'Kummer war aus Eechenholz a mat engem Tumulus bedeckt. Dora waren déi kreméiert Iwwerreschter vun engem Mann, warscheinlech an engem organesche Behälter, ënnerbruecht. Zu den Objeten, déi dra fonnt goufen, zielen Fibulaen aus Bronze, Sporen, e Kessel aus Bronze an Eisen, trevirescht Aulegeschier, en Dolium, zwéin Eemeren aus Holz vum Franséische Pällem, déi mat dekoréierte Réng aus Holz zesummegehale goufen, zwéi Réng fir eppes opzehänken, an e Schwäert. Nieft deenen Objeten, déi aus der Géigend waren, goufen och bronze Geschier aus Italien, dat mam Wäin ze dinn hat (Kréi, Biitchen, Sift), fonnt, sou wéi och Keramiksgeschier aus Gallien. Dëst bezeit den Iwwergang vun der keltescher zu der gallo-réimescher Kultur.
Am 5. Graf gouf eng treveresch Prinzessin begruewen. Geaffert Mënzen aus der Mëtt vum 2. Joerhonnert weisen, datt et sech ëm eng ganz wichteg Perséinlechkeet gehandelt muss hunn.
Vun der Réimervilla vu Giewel aus féiert e klengen Entdeckungspad bis bei d'Hiwwelgriewer. D'Fondstécker sinn am MNHA ausgestallt.
Rue de Stavelot (Stad Lëtzebuerg)
Bis 1930 huet d'Strooss Antonsgasse geheescht, vu wou och de Lëtzebuerger Gebrauchsnumm Antunsgässel hierkënnt.
Den Numm kënnt vun der belscher Stad Stavelot; ënner der däitscher Besatzung (1940 - 1944) housch d'Strooss „Stablostraße”, nom däitschen Numm vun dëser Stad.
Beaulieu (Cantal)
Beaulieu ass eng franséisch Gemeng am Departement Cantal an der Regioun Auvergne-Rhône-Alpes.
D'Gemeng läit op enger Héicht tëscht 531 a 748 Meter.
Michael Phelps
De Michael Fred Phelps II, gebuer den 30. Juni 1985 zu Baltimore, ass en US-amerikanesche Schwëmmer. Mat am Ganzen 28 Medailen, dovun 23-mol Gold, ass hien dee Sportler mat de meeschten olympesche Medailen iwwerhaapt. Eleng op den Olympesche Spiller 2008 zu Beijing huet hien 8 Goldmedaile gewonnen, an domat de Rekord vu sengem Landsmann Mark Spitz (7 Goldmedailen) gebrach.
Gent-Wevelgem 2012
Déi '''74. Editioun vu Gent-Wevelgem''' gouf de 25. Mäerz 2012 gefuer.
Michael Phelps
Hien huet de Weltrekord am 50-Meter-Baseng iwwer 100 Meter Papillon, 200 Meter Papillon, 400 Meter 4 nages, an hat en eng Zäit iwwer 200 Meter Nage libre an 200 Meter 4 nages.
Gent-Wevelgem 2012
Et war déi 7. Kompetitioun vum UCI World Tour 2012. De Gewënner war de Belsch Tom Boonen dee schonn d'Editioun vun 2011 gewonnen hat an zwéin Deeg virdrun de Grand Prix E3 zu Harelbeke. Hie war am Sprint virum Slowak Peter Sagan an dem Dän Matti Breschel.
Michael Phelps
No den Olympesche Spiller 2012 huet hie säi Réckzuch aus dem Schwammsport ugekënnegt. No enger zweejäreger Paus ass hien am Joer 2014 erëmkomm an huet bei den Olympesche Spiller 2016 zu Rio fënnef Goldmedailen an eng Sëlwermedail gewonnen.
Restaurant
E Restaurant ass e kommerziellt Etablissement an deem ee géint Bezuelen eppes iessen an drénke kann. E besteet generell aus engem oder méi Raim mat Dëscher a Still, un deenen d'Gäscht sëtzen, an enger Kichen, an där gekacht gëtt. Heiansdo huet e Restaurant och eng Terrass oder e Balcon. E Garçon oder eng Serveuse huelen d'Commande op, déi de Gaascht op enger Menüskaart eraussicht, zerwéieren d'Iessen a bréngen d'Rechnung.
Vill Restaurante bidden och "Take Away"/"à emporter" un, bei deem de Gaascht net op der Plaz ësst; oder si liwweren d'Iesse bei de Client heem, dee seng Commande per Telefon oder Internet ugëtt.
Et fënnt een all Zort Restaurante mat Iessen aus ënnerschiddleche Länner an ënnerschiddleche Präisser. Verschidde Restaurante bidde rondrëm d'Auer Iessen un; bei aneren ass d'Kichen nëmme zu bestëmmten Zäiten op (zum Beispill fir d'Mëttegiessen a fir d'Owesiessen). Déi meescht westlech Restaurante bidden alkoholescht Gedrénks un.
Wattman
E Wattman ass e Chauffer vum Tram. Den Ausdrock war beim fréiere Stater Tram an beim Minettstram geleefeg, e gëtt awer hautdesdaags net méi gebraucht. Gemenkerhand schwätzt en elo vum Tramschauffer.
Restaurant
De Begrëff selwer kënnt aus dem Franséischen. De moderne Restaurant ass am 18. Joerhonnert zu Paräis entstanen.
Wattman
Fir Wattman ze ginn huet ee missen tëscht 22 an 32 Joer al an op d'mannst 170 cm grouss sinn. Et huet een misse gutt gesinn, näischt am Casier judiciaire stoen hunn an en Examen am Rechnen, Franséischen an Däitsche maachen.